काेटा-आगर जांच के लिए पुलिस दल रवाना
गरोठ | भैंसोदा से किसान के अपहरण के मामले में पुलिस ने आरोपियों की तलाश में राजस्थान के कोटा एवं मध्यप्रदेश के आगर में दल भेजे हैं। एएसपी बसंतसिंह वास्कले के अनुसार अब कोई जानकारी नहीं मिल सकी है।
24 दिसंबर की रात भैंसोदा निवासी किसान कन्हैयालाल पिता वरदीचंद (60) का अज्ञात आरोपियों ने कैसोदा रोड स्थित फाॅर्म हाउस से अपहरण कर लिया था। 25 दिसंबर की सुबह किसान के बेटे रामदयाल पाटीदार के पास 5 लाख रुपए की फिरौती के लिए फाेन भी आया। पुलिस की जांच के बाद फोन बंद हो गया। अब पुलिस को दोबारा फोन आने का इंतजार है। साथ ही जांच में गई टीमों के लौटने का भी। पुलिस दावा कर रही है कि दो-तीन दिन में मामले को सुलझा लिया जाएगा।
hin_Deva hin_Deva hin_Deva